Emžská depeša

Emžská depeša bola telegrafická správa pruského kráľa Viliama I. o priebehu jednaní kráľa s francúzskym vyslancom, grófom Benedettim, odoslaná dňa 13. júla 1870.

Vyslanec kráľa oslovil pri prechádzke v kúpeľoch Bad Ems a požiadal ho, aby sa zaviazal, že už žiadny z Hohenzollernovcov sa nebude uchádzať o španielsky trón. Depeša bola adresovaná pruskému ministerskému predsedovi Ottovi von Bismarckovi, ktorý text depeše upravil, aby vyznieval urážlivo voči Francúzsku, a dal ju publikovať. Bismarckovým cieľom bolo podnietiť Francúzsko k akcii proti Prusku. Tento cieľ dosiahol 19. júla 1870, kedy Francúzsko vyhlásilo Prusku vojnu.

 Referencie 

 Pozri aj 
 Prusko-francúzska vojna
 Otto von Bismarck

 Iné projekty 

 Externé odkazy 
 Otto von Bismarck: Gedanken und Erinnerungen Zweites Buch, Elftes Kapitel: Die Emser Depesche.
 Mit der Emser Depesche erreicht Bismarck die Kriegserklärung Frankreichs. preussen-chronik.de

 Zdroj 

Kategória:Historické dokumenty
Kategória:1870